Държавен вестник, бр. 62, 2015 г., стр. 81

БРОЙ  62	
Д Ъ Р Ж А В Е Н  В Е С Т Н И К 	
СТР.  81  
образуване към различните класове капитало-
ви инструменти и задължения в съответствие 
с единия или с двата от следните принципи:
1. коефициентът на преобразуване предста-
влява подходящо обезщетение на засегнатите 
кредитори за понесената загуба в резултат на 
упражняването от органа за преструктури-
ране на правомощията за обезценяване или 
преобразуване;
2. когато се прилагат различни коефициенти 
на преобразуване, коефициентът на преобра-
зуване, приложим за задължения, които са 
от по-висок ред при несъстоятелност, е по-
висок от коефициента на преобразуване на 
задълженията от по-нисък ред.
Мерки за оздравяване, съпътстващи 
споделянето на загуби
Чл. 78. При използване на инструмента 
за споделяне на загуби с цел рекапитализа-
ция на институция или дружество по чл. 1, 
ал. 1, т. 3 – 5 в съответствие с чл. 65, ал. 1, 
т. 1 органът за преструктуриране по чл. 2 
или по чл. 3 изисква от институцията или от 
дружеството да изготви и да приложи план 
за оздравяване на дейността съгласно чл. 79.
План за оздравяване на дейността
Чл. 79. (1) В срок до един месец от прила-
гането на инструмента за споделяне на загуби 
в съответствие с чл. 65, ал. 1, т. 1 спрямо 
институция или дружество по чл. 1, ал. 1, 
т. 3 – 5 ръководният орган на институцията 
изготвя план за оздравяване на дейността, 
който отговаря на изискванията на чл. 80, 
и го предоставя за одобрение на органа за 
преструктуриране по чл. 2 или по чл. 3.
(2) Когато е приложима правната рамка 
на Европейския съюз за държавната помощ, 
планът по ал. 1 трябва да отговаря и на  
изискванията към плана за преструктуриране, 
който институцията или дружеството трябва 
да представи на Европейската комисия в съ-
ответствие с приложимите условия.
(3) Когато инструментът за споделяне на 
загуби в съответствие с чл. 65, ал. 1, т. 1 се 
прилага за два или повече субекта от група, 
планът за оздравяване на дейността се изготвя 
от институцията майка от Европейския съюз 
и обхваща всички институции в групата в 
съответствие с приложимите процедури, по-
сочени в чл. 8 – 12.
(4) В случаите по ал. 3, когато БНБ, съот-
ветно Комисията, е орган за преструктуриране 
на ниво група, тя предоставя плана по ал. 1 
на съответните органи за преструктуриране 
и на ЕБО.
(5) Органът за преструктуриране може да 
удължи срока по ал. 1 с не повече от един месец 
при изключителни обстоятелства и в случай 
че е необходимо за постигането на целите на 
преструктурирането.
(6) Когато е приложима правната рамка 
на Европейския съюз за държавната помощ, 
удължаването на срока по ал. 5 не преви-
шава срока, определен съгласно рамката за 
държавната помощ.
Изисквания към плана за оздравяване на 
дейността
Чл. 80. (1) В плана за оздравяване на дей-
ността се определят мерки за възстановяване 
на дългосрочната жизнеспособност на инсти-
туцията или на дружеството по чл. 1, ал. 1, 
т. 3 – 5, или на част от дейността им в разумни 
срокове. Тези мерки се основават на реалис-
тични допускания относно икономическите 
условия и условията на финансовите пазари, 
при които институцията или дружеството ще 
извършват дейност.
(2) Планът за оздравяване на дейността е 
съобразен с текущото състояние и бъдещите 
перспективи пред финансовите пазари, като 
отразява допускания за най-добър и най-
лош сценарий, включително комбинация от 
събития, която позволява да се набележат 
основните уязвими места на институцията. 
Допусканията се сравняват спрямо подходящи 
сравнителни показатели за съответния сектор 
на финансовата система.
(3) Планът за оздравяване на дейността 
включва най-малко следните елементи:
1. подробен анализ на причините и пробле-
мите, довели до неизпълнение или вероятност 
от неизпълнение на задължения на институ-
цията или дружеството по чл. 1, ал. 1, т. 3 – 5, 
и обстоятелствата, породили затрудненията;
2. описание на мерките, целящи възстано-
вяване на дългосрочната жизнеспособност на 
институцията или дружеството по чл. 1, ал. 1, 
т. 3 – 5, които трябва да се приемат;
3. график за прилагането на мерките по т. 2.
(4) Мерките за възстановяване на дълго-
срочната жизнеспособност на институцията 
или на дружеството по чл. 1, ал. 1, т. 3 – 5 
могат да включват:
1. реорганизация на дейностите на инсти-
туцията или на дружеството по чл. 1, ал. 1, 
т. 3 – 5;
2. промени в оперативните системи и ин-
фраструктурата на институцията;
3. закриване на дейности, генериращи 
загуби;
4. реорганизиране на съществуващите 
дейности, които могат да станат конкурен-
тоспособни;
5. продажба на активи или на стопански 
дейности.
Одобряване на плановете за оздравяване на 
дейността
Чл. 81. (1) В срок до един месец от предста-
вянето на плана за оздравяване на дейността 
органът за преструктуриране по чл. 2 или по 
чл. 3 оценява възможността изпълнението му